Frumvarp Lilju Alfreðsdóttur , mennta - og menningarmálaráðherra , um stuðningsgreiðslur til einkarekinna fjölmiðla , er á dagskrá þingfundar sem hefst klukkan 10:30 í dag . Til stóð að Lilja myndi mæla fyrir málinu á mánudag og var það þá sett á dagskrá , en það þarf að samþykkjast með afbrigðum vegna þess að málið kom inn í þingið eftir að frestur til að leggja fram þingmál rann út . Lilja fékk hins vegar ekki að mæla fyrir málinu , sem hefur þegar verið afgreitt úr ríkisstjórn og þingflokkum allra stjórnarflokkanna , þá . Ástæðan er sú að þegar það kom að því að greiða atkvæði um hvort að bæta ætti málunum við dagskránna var ekki nægjanlegur fjöldi þingmanna í þingsal til að framkvæma slíka atkvæðagreiðslu . Steingrímur J. Sigfússon , forseti Alþingis , ávítti þingmenn vegna fjarveru þeirra . Þar voru þingmenn stjórnarandstöðunnar að verki en þetta bragð var til þess gert að marka þeim stöðu í samningum um hvaða mál kæmust á dagskrá fyrir þinglok . Auglýsing Alls var um þrjú mál að ræða sem samþykkja þurfti með atkvæðum að hleypa á dagskrá , en auk fjölmiðlafrumvarpsins voru það stjórnarfrumvarp um stöðu , stjórn og starfshætti þjóðkirkjunnar og frumvarp um breytingu á lögum um skráningu raunverulegra eigenda þar sem fresti félaga til að gera grein fyrir þeim verður flýtt fram til 1. mars á næsta ári . Þegar dagskrá Alþingis var birt á þriðjudagsmorgun kom í ljós yrði reynt verður að nýju að mæla fyrir tveimur þeirra . Það eina sem rataði ekki aftur á dagskrá var umrætt fjölmiðlafrumvarp . Heimildir Kjarnans herma að það hafi verið vegna andstöðu innan Sjálfstæðisflokksins , sem situr í ríkisstjórn með flokki mennta - og menningarmálaráðherra . Hluti þingmanna hans hafa ítrekað lýst yfir mikilli andstöðu við frumvarpið . Endurgreiðsla lækkuð í 18 prósent Frumvarpið hefur tekið breytingum frá því var fyrst dreift á þingi í vor . Sú breytta útgáfa , sem var kynnt á föstudag , er útþynnt útgáfa af þeirri hugmynd sem upphaflega var lagt upp með , og hefur verið ráðandi í ferli sem málið hefur nú verið í árum saman , að endurgreiða kostnað við rekstur ritstjórnar í samræmi við endurgreiðslur vegna framleiðslu kvikmynda og hljóðritunar á tónlist . Í þynningunni fólst aðallega að endurgreiðsluhlutfallið er lækkað úr 25 prósent í 18 prósent . Það eru skilyrði á borð við að vera með öll opinber gjöld í skilum , að fleiri en þrír starfi á ritstjórn , að fjölmiðillinn hafi starfað í að minnsta kosti ár og að hlutfall ritstjórnarefnis í honum sé að minnsta kosti 40 prósent . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .